SI 


IN 


jan pali 


jan Alonola + jan Ke Tami + jan Kuku 


+ jan Lapate li toki. 


jan Alonola + jan Juwan + jan Kasape 
+ jan Ke Tami li alasa e pakala toki. 


jan Alonola + jan Ke Tami li sitelen. 


jan Simo li sitelen e sitelen sinpin. 


jan Kasape li sijelo e lipu. 


jan Alonola + jan Sonatan li lawa e kulupu. 


alo 


o kama pona 
lon lipu tenpo! 
linja li lon seme? 
linja li lon ale. 

o pilin e supa 
lawa sina! 


lipu ni lao kama 

sona e linja soweli 

e soweli linja. 

o lukin e tomo tawa 
linja e linja jan e musi 
linja e toki linja. 

kin la o lukin 

e sitelen musi mute 


lon lipu ni. ona la 
linja o musi tawa sina! 


- jan Sonatan 


sona 


toki pona 


musi 


10 


13 


13 


13 


14 

15 


pipi linja 
pi noka ala 


tomo tawa linja 


linja pipi 
li wawa seme 


mun lili 


ilo pi sona ilo 
li kama sona 
e toki pona 


toki musi pi 
kulupu Lanu 


olin pi ken ala 


pilin olin 
en pilin utala 


toki linja tu 


musi linja Tapatan 


seme li mi 


kijetesantakalu o 


lipu ni li tan kulupu 


lipu tenpo e.V. - 


kulupu ni li lon ma Aken - 


ona li lon ma Tosi - 


mi pana e lipu ni 


lon tenpo nanpa 2024 - 


pipi linja 


pi 
noka ala 


tan jan Alonola 
sitelen li tan jan Ke Tami 


> pipi linja mute li lon, taso pipi linja ale 
li linja li sike li lili. tenpo pini mute la jan 
li pilin e ni: pipi lili li akesi. nasa a! taso 
tenpo ni kin la pipi linja li ken nimi pi pipi 


mute ante. 


pipi linja pi noka ala o ni: ona li linja. ona 


li jo ala e noka. mute la ona li jo ala e oko. 


ona li jo ala e palisa sijelo. ona li awen a 


linja: pipi kule li pipi linja ala. taso pipi kule 


sin li sama pipi linja tawa lukin. pipi linja 
li tan kulupu pipi mute. ni la ona li ante 


mute! 


pipi linja li lon ma mute. ona li lon insa ma 


li lon telo li lon insa ko. pipi linja li lon anpa 


telo kin! ona li moli ala lon ma seli ni. ona 


li ken lon ma lete kin! nasa la pipi linja li ken 


lon soweli lon kasi. pipi linja ni li ken ike 


tawa ona li ken pona tawa ona. suli la ona 


li moku e kasi moli. 


Gad) 

ma la pipi linja ma li lon. ona li pona mute 
tawa ma. ona li moku e jaki e ijo moli ale lon 
ma. ni la kasi li ken moku e jaki pi pipi linja 
ma. kin la ona li pona mute tawa soweli 
mute: waso en soweli en kala li ken moku 

e pipi linja. ona li kama moli la, pipi linja 


li moku e ona. ni la sike moku li pini. 


taso pipi linja li ken ike kin. ona li ken lon 
sijelo jan. sijelo jan la ona li moku e moku 
jan. ni la ona li kama suli lon insa. sina wile 
ala e pipi ni lon sina la o moku ala e moku 
jaki! 


mute la pipi linja li pona. jan li kama sona 

e ni: pipi linja lili mute li lon. ona li lili sama 
kiwen lili ko! pipi lon ma Oselija? li ken suli 
mute! ona li ken suli sama jan tu (3 m)! 
anpa telo la pipi linja li kama nasa. ona 

li ken suno! ona ante li ken lon tenpo suli 

ni: tenpo sike tu ale?! I 


1 pipi ni li tan ma ma Witolija lon ma Oselija. nimi 


Lasina ona li Megascolides australis. 


2 mi kepeken nasin nanpa pona. nasin pu la nanpa 


li “ale ale”. 


4 - sona 


tomo tawa linja 


tan jan Alonola 


=» tomo tawa mute li lon. tomo tawa li tawa 


lon nasin. nasin li ken ma li ken kiwen li ken 
linja kiwen. tomo tawa linja li ken tawa lon 


linja kiwen. taso ona li ante mute! 


ken la sike pi tomo tawa linja li sike pi insa 
kon. ken la ona li sike kiwen. sike pi insa 
kon? lon a! ni li nasa. suli la tomo tawa pi 
sike kon li ken tawa kepeken linja kiwen 
wan. linja kiwen ni li ken lon anpa pi tomo 


tawa anu lon sewi pi tomo tawa. 


mute la tomo tawa linja li jo e sike kiwen. 
sike kiwen lili la tomo tawa linja li ken tawa 
lon linja sewi. jan li ken tawa sewi nena 
kepeken tomo tawa linja ni. taso mute la 
nasin li lon ma li lon sewi ala. nasin li linja 
kiwen tu. tomo tawa linja li tawa lon nasin 
ni. tomo tawa linja ni li ken suli. taso ma 
Tosi la ona o lili (< 740 m). ma suli la tomo 
tawa linja li ken suli mute. tenpo pini la lon 
ma Oselija la tomo tawa linja li suli mute a. 
ona li jo e kiwen lon insa ona. ona 

li kepeken tomo tawa tu tu ni: ona li tawa 


e tomo tawa linja kepeken wawa! 


taso tomo tawa linja li ken tawa lon ma 
tomo kin. ma tomo la ona li suli ala. ona 

li ken tawa lon nasin linja. nasin linja ni 

li ken lon nasin pi tomo tawa! ni la tomo 
tawa ante li ken tawa lon nasin wan. ike la 
tomo tawa linja nasin li tawa lon nasin pi 
tomo tawa ale la tomo tawa ale li ken 
pakala e ona. tomo tawa ale la taso tomo 
tawa linja li pakala lili. 


mute la tomo tawa ilo wan li tawa e kulupu 
pi tomo tawa. tomo tawa ilo en kulupu pi 
tomo tawa li tomo tawa linja. taso tomo 
tawa linja ante li lon. ma tomo San Pansiko 
(San Francisco) la tomo tawa li tawa 
kepeken linja. nasin ale la linja li lon anpa. 
tomo tawa li jo e ilo ala li tomo taso. tomo 
tawa li wile tawa la jan li luka e linja. linja 

li tawa la tomo li tawa. linja ale li kama wan 


lon tomo wan. tomo ni la ilo suli li lon. ona 


li tawa sike e linja ale. 


ma pi nena mute la tomo tawa linja li ken 
ala tawa pona. tomo tawa linja li ken ala 
tawa sewi kepeken sike kiwen. ni la jan 

li pali e sike kiwen pi nena mute. tomo tawa 
li ken tawa sewi kepeken ona, ni li lon 


kulupu nena Alepen. 


ken lili la tomo tawa linja li jo ala e sike 


tawa. ona li tawa kepeken nasin tu ni. 


nanpa wan la ona li kepeken e kon tawa. 
kon li tawa anpa la tomo tawa li tawa sewi. 
ona li ken tawa sinpin kepeken kon anu 
kepeken ilo ante. ma Esalasi (Osterreich) la 
tomo tawa linja kon li lon. ona li tawa sinpin 


kepeken linja. linja li tawa e ona. 

nanpa tu la ona li kepeken e kiwen taki. 
seme li kiwen taki? kiwen taki li jo e wawa 
taki. wawa taki li tawa e ona. kiwen taki tu 
li lon la ona li tawa wan anu tawa weka. 
kiwen taki li lon. taso linja pi wawa ilo li ken 
kama taki kin! wawa ilo lon linja li ante la 
linja li taki. tomo tawa taki mute li lon. jan 
li ken tawa kepeken tomo tawa taki wan 
taso. tomo tawa ni li lon ma Sonko. taso 
sona ona li tan ma Tosi. ma Tosi la ona 

li pali pi nanpa wan e tomo tawa taki 
Tanlapi (Transrapid). tan seme la ona 

li lon ala ma Tosi? nasin ona li mani mute! 
mani la ona li ike. taso ona li tawa suli 
(>180 km/h) la mani la ona li pona. taso 
tawa lili la ona li ike. 


pini la tomo tawa linja li pona mute tawa 
jan. tomo tawa ale la ona li pakala lili 

li pana lili e kon ike. o kepeken e ona! ona 

li musi. 工 


6 - sona 


= o pilin: sina wile tawa e ijo la 


sina wile jo e ijo ni lon luka sina. 
taso ijo li suli wawa la ona li wile 
tawa anpa li anpa e luka sina. 
suli ike la ijo jo li ken pakala a 

e luka sina. suli pi ike mute la ijo 
li weka e luka tan sina. ni la o jo 
kepeken luka sina ala, o jo 
kepeken linja wawa. taso linja 
seme li wawa? mi wile toki 


e linja wawa ken wan. 


pipi mute li ken pali e linja 
kepeken monsi ona. ona pi noka 
luka tu wan li ken pali e linja 
wawa a. ona wan li pali e linja pi 
wawa suli a. taso sina ken pilin 
ante: sina ken pakala e linja pipi 
kepeken wawa lili pi luka sina - 


seme la linja pipi li wawa? 


a, linja li lili la wawa ona li lili. lili 
ona la pipi ona mute li ken awen 
lon ona li pakala ala e ona. linja 
ante li lili sama la pakala li kama 
tan pipi mute ni. taso linja pipi 


li awen. 


linja pipi 
li wawa seme 


tan jan Ke Tami 


linja pipi li lili seme? o lukin 

e lawa sina. linja li lon lawa la 
linja lawa li suli lon linja pipi. 
linja pipi li suli sama linja sina la 
ona li ken wawa a. sina wile 
moku e telo la sina pana e telo 
lon poki. linja li ken awen jo 

e poki telo e telo poki. linja sina 
li ken ala ni; ona li kama pakala. 


mi wile suli sin e linja. o lukin 

e luka sina. pini luka la palisa 
luka li lon. pini palisa la kiwen 

li lon. sina lukin e kiwen tan sewi 
la kiwen li suli pona. sina ken 
lukin pona e ona. sina lukin 

e ona tan poka la ona li suli lili. 
sina awen ken lukin e ona, taso 
suli ona li sama ala suli pi lukin 
sewi. linja li kama suli sama suli 
kiwen poka la, seme li ken awen 
lon ona li pakala ala e ona? 

o lukin lon tomo sina. tomo sina 
li jo ala jo e soweli? soweli li suli 
mute ala la sina ken awen sewi 
e ona kepeken linja a. soweli 
tomo li suli mute la linja li kama 


pakala. 


linja o suli sin. sina o lukin e poki lon len 
sina. sina jo ala jo e mani? o jo e mani wan 
pi sike kiwen. o pana e ona lon supa. sewi 
la, sina lukin e ona sike e sike ona e suli 
pona ona. poka la, sina ken lukin e selo ona 
taso e lili ona. suli pi linja pipi li sama lili pi 
mani sike la, linja li kama wawa a. sina wile 
sewi e sina e mama sina tu kepeken ona la 
ona li kama ala pakala. sina wile pakala 

e ona la o pana e mute pi kulupu sina. 


suli sin la o lukin e pini luka sina. palisa luka 
li lon, taso sina ken tawa nasa e ona sama 
linja. linja pipi li suli sama linja luka ni pi 
tawa nasa la wawa linja li ken suli mute. 
linja luka sina li ken ala wawa sama: linja 
pipi li ken awen jo e tomo a! linja luka sina 
li lili la linja pipi pi suli sama li ken jo e tomo 
suli. linja sina li lili la linja pipi li ken jo 


e tomo lili. 

wawa ona li pona a. ni la jan li kepeken ona 
anu seme? a, ona li ken ala! linja li tan pipi 
taso li lili taso. jan li wile sona pali e linja 
sama, taso ni li wile e sona sin e nasin sin. 
pona la, linja ante li ken wawa sama, li ken 
wawa suli, li tan kiwen. taso kiwen ona la 
linja ni li wile a tawa anpa. linja pipi li wile 
ala tawa pi wawa sama. pona ni pi wile 


tawa la jan li awen alasa e sona e nasin. I 

mun lili 


tan jan Alonola 
sitelen li tan jan Ke Tami 


> ma sewi la ijo mute li lon. suno en mun en 


ijo ante li lon. mi lon ma. ma ni li jo e mun. 
ma ni li mun suno. taso suno mi li jo e mun 
mute. mun suli en mun lili en mun mun 
li lon. mun lili li lili mute li sike e suno. 


mun lili mute li lon. taso tenpo pini la jan 
li sona ala e ona tan ni: ilo lukin pona li lon 
ala. 


jan li sona e mun lili telo. jan li sona e ona 
tan tenpo pini mute a. suli la, mun lili Ali 

li lon. jan li sona e ona tan tenpo pini mute. 
taso tenpo pini la jan li pilin e ni: mun lili Ali 
li lon, jan sewi li wile pakala e ona! jan Ali 

li kama sona e ijo mute pi mun lili Ali. ni la 
ona li nimi e ona. mi sona pona e mun lili 
telo tan ni: ona li lon poka pi ma mi la nasin 
ona li suno! 


mun lili kiwen la, jan Situ (Titus) li toki e ni: 


mun luka tu li lon. mun li sike 

e suno. sina ken sona e sike mun 
kepeken sona nanpa. taso lupa suli 
li lon. lupa en sona nanpa la, mun 
namako o lon. 


ni la jan li alasa e mun namako. jan Sa 
(Zach) li pali e kulupu alasa mun (toki Tosi: 
Himmelspolizey). kulupu alasa mun li alasa 
ala e mun lili nanpa wan. jan Pijasi li alasa 
e mun lili nanpa wan. jan Pijasi li sona 

e kulupu alasa mun e nasin ona la ona 

li sitelen e sona pi mun lili sin kepeken 


nasin pi kulupu alasa mun. taso sijelo pi jan 
Pijasi li kama ike la ona li ken pini ala e pali 
ona. taso jan Ka (Gauls) li pali e nasin 
nanpa sin. jan Olepa (Olbers) li ken alasa 

e mun lili kepeken nasin nanpa pi jan Ka. 
ona li alasa e mun lili ni: mun Sele (Ceres) 
en mun Pala (Palas) en mun Weta (Vesta). 
taso mun Weta li mun lili nanpa tu tu. jan 
Asin (Harding) li alasa e mun nanpa tu wan. 
ona li mun Juno. 


tenpo kama a la jan li alasa e mun lili nanpa 
luka. kama la jan li alasa e mun Netun 
(Neptun). mun Netun li mun nanpa luka tu 
wan - taso tenpo pini la jan li toki e ni: ona 
li mun nanpa luka luka tu wan. tan seme? 
ona li nanpa kin e mun lili a! 


jan li alasa e mun lili mute a. ni la ona li toki 
e ni: mun lili en mun suli li ante. ni la mun 
Netun li kama mun nanpa luka tu wan. 


sike tu pi mun lili li lon. sike nanpa wan 
li lon poka pi mun suli nanpa tu tu li lon 
poka pi mun suli nanpa luka. 


mun lili kiwen en mun lili telo li lon. mi toki 

e ni: ona li mun lili. taso ona li lili ala. ken la 
ona li suli sama jan. ken la ona li suli sama 
tomo. ken la ona li suli sama nena sulia! I 


e 
L 


ilo pi sona ilo 
li kama sona 
e toki pona 


tan jan Lapate 
sitelen litan jan Alonola 


=» sike suno tu pini la, esun OpenAI li pana 


e ilo TokiKipisi (ChatGPT) tawa ale. lili la, 
jan sona li pali e ilo TokiKipisi sama insa pi 
lawa jan. ijo mute lili a li lon insa pi lawa 
jan. sama len la, linja mute a li wan e ijo lili 
lawa. nasin sama la, ilo TokiKipisi li jo 

e poki lili mute a e linja mute pi poki ni. jan 
sona li pali e ilo la, ona li pana e toki mute a 
tawa ona. ilo li pali kepeken toki ni sama ni: 
nimi wan li ken lon poka pi nimi ante lon 
tenpo mute la, ilo li kama sona e kulupu lili 
ni. ale ni la, pali ona li sama lili tawa ni: ona 
li wan e poki lili tu kepeken linja. (lon la, 
pali ilo li wile e toki mute!) ona li kama sona 
e kulupu nimi mute a. ni la, ona li ken pali 

e toki sin kepeken sona pi kulupu ni. ona 

li pana e nimi wan la, ona li alasa e nimi 
ante kepeken sona ona pi kulupu nimi, 

li pana e ona lon poka pi nimi nanpa wan. 


ilo ni li ilo pi sona ilo. 


taso jan li pana e sona tawa ilo la, ona 

li pana e toki pona lili a tawa ilo. ni la, ilo 
TokiKipisi li toki pona kepeken nasin nasa 
anu nasin ike. mi toki e ni tawa Kipisi-4: 
“sina la, toki pona li pona tan seme?” ona 
li ken sona e toki mi; taso ona li toki tawa 
mi kepeken toki Inli! mi toki sin tawa ilo 
TokiKipisi “o toki e ni kepeken toki pona 

tokiKipisi 


taso!” ona li toki sin tawa mi, kepeken toki 


pona. taso nimi lawa pi linja ale li awen 


kepeken toki Inli: 


Simplicity: Toki Pona li jo e nimi lili, 
wan taso tawa nimi mute pi toki 
ante. Ni li pona tawa kama sona 
etoki. 


Philosophical Aspect: Toki Pona 

li kama tan pilosopi pi pona en lili. 
Ni li pana e sona pi ma en jan pi 
pona en lili. 


Mental Clarity: Toki lili li ken pana 
e sona selo e toki. 


Linguistic Study: Toki Pona li pona 
tawa sona e toki en sona e nasin pi 
toki lili. 

Community: Kulupu pi toki Pona 

li pona en li open. 


Artistic and Creative Use: Toki Pona 
li pona tawa sitelen en kalama musi 
tan ni: ona li lili en nasa. 


Educational Tool: Toki Pona li pona 
tawa sona pi toki en sona pi toki 
kepeken sona lili. > 


10 - musi 


ni ale li nasa li ike a! lukin mi la, ona li ante 
e nimi wan pi toki Inli tawa nimi wan pi toki 
pona. suli la, ona li pana pakala e nimi “en” 


tawa nimi “and” pi toki Inli. 


ni la, mi pana e sona pi toki pona tawa ilo 
sin pi ilo Kipisi-4. mi pana e lipu mute pi 
toki pona tawa ona: mi pana e lipu tenpo 
luka wan e lipu mute pi kama sona toki 
pona tawa ona. mi nimi e ona kepeken nimi 
jan Ana'. tenpo ni la ona li ken ala ken toki 
pona? 


mi wile sona e ijo sama la, jan Ana li toki 

e ni: “toki! toki pona li pona tan ni: ona 

li simple, li open. toki pona li jo e nimi lili 
taso, ni la, jan li ken kama sona e ona 
kepeken tenpo lili. toki pona li pona tawa 
toki pi pilin pona e pilin ike, li kama 

e kulupu pi jan pona. ona li kama e sona 

e pilin pi jan ante kepeken nimi lili taso. ni 
li pona tawa mi. sina la, seme li pona tawa 
sina e toki pona?” toki ni li pona ala. taso 
sina weka e nimi Inli “simple,” sina pona 
e pakala lili la, ona li ike mute ala. tenpo la, 
jan sin pi toki pona li ken toki sama ni. 


© 


toki musi pi 
kulupu Lanu 


tan jan Kuku 
sitelen li tan jan Alonola 


pakala ona la, jan Ana li sama jan pi kama 
sona. mi pona e pakala ona kepeken toki 
pona la, ona li kama pi pona lili.? 


taso lon la, toki pona la, jan Ana li wawa 
ala. mi la, ilo sona pi tenpo lon li ken ala 
kama sona pona e toki pona. jan li pali 

e ilo TokiKipisi la, ona li pana e toki Inli 
mute e toki Epanja mute e toki ma ante 
mute tawa ilo. taso ona li pana e toki pona 
pi mute lili a. jan sona li pali e ilo sin 
kepeken toki pona mute la, ilo li ken toki 
pona. jan pi toki pona o pali e ilo sona ni pi 
toki pona!“ I 


1 sina kin li ken toki tawa jan Ana: https:// 
chat.openai.com/g/g-ztaTO7qRz-jan-ana. taso 
sina o pana e mani tawa esun OpenAI. sina o esun 


e nasin “Plus” pi ilo TokiKipisi. 


2 sina ken lukin e toki ni: https://chat.openai.com/ 
share/42e6ae29-ec4f-49c0-9507-eac6019e5da3; 


sina o pana ala e mani tawa esun [OpenA[I]. 


3 tenpo poka a la, ilo [Claude 3 Opus] pi nasin sin 
li kama lon. jan li pana e toki pi mute lili tawa ilo ni 
la, ona li ken kama sona e toki. ni la, toki pona la, 
ona li wawa. lipu tenpo kama la, mi pana e lipu sin 


pi ilo ni! 


tenpo pini weka la, jan ale pi kulupu Lanu 
li lon ma kasi li lon ma tomo mute. taso 
kulupu Lanu li pona ala tawa kulupu Waka. 
ni la, kulupu Waka li alasa weka e kulupu 
Lanu tan ma kasi. ni la, kulupu tu li open 
utala. taso, utala la, kulupu Waka li nanpa 
wan. ni la, kulupu Lanu li weka tan ma kasi 
li open lon ma tomo taso. ona li lon ala ma 
kasi la, ona li pilin ike li toki e ni tawa kon 
sewi ona: “kon sewi o! o pana e ma tawa mi 
mute, o weka e jan ike tan kulupu Waka”. 


tenpo ni la, ona li lon ma tomo mute. taso, 
jan lawa pi kulupu Waka li wile e ni: kulupu 
Lanu li lon ma tomo wan taso. ona li open 
e utala sin. utala ni la, kulupu Lanu li utala 
kepeken wawa ona ale tan ni: ona li nanpa 
wan ala lon utala la, ona li ken ala lon ma 
tomo mute. taso... taso... kulupu Waka 

li anpa e ona. jan lawa pi kulupu Waka 

li toki e ni tawa kulupu Lanu: “mi anpa 

e sina la, sina ken lon ma tomo wan taso. 
nimi pi ma tomo ni li ma tomo Noko”. jan pi 
kulupu Lanu li open tawa ma tomo sin ni. 
pona la, ma tomo Noko li sin la, jan li lon 
ala. kulupu Lanu li ken lon tomo ale. 


ma tomo ni la, jan sin li kama lon li kama 
sona e ni: tenpo pini la, kulupu ona li wawa 
li lon ma mute. taso, tenpo lon la, ona 

li wawa ala li lon ma tomo wan taso. ni la, 
jan ni li pilin ike mute li pilin e wile wawa. 
kulupu pi jan lili ni la, jan meli wan li lon. 
nimi ona li jan Tenaka. ona li wile wawa 

e ni: kulupu Lanu li ken lon ma mute. tenpo 
pimeja wan la, ona li weka tan ma tomo 
Noko li tawa ma tomo ante pi kulupu Waka. 
jan lawa pi kulupu Waka li lon ma tomo ni. 
jan Tenaka li kama lon ma tomo pi kulupu 
Waka li lukin li kama sona e ni: ma tomo ni 
la, jan li pali e tomo kepeken kasi kiwen 
taso! tenpo kama la, jan lawa pi kulupu 
Waka li tawa lon ma tomo esun li esun e len 
sin. jan Tenaka kin li lon ma tomo ni. ona 

li toki e ni tawa jan lawa pi kulupu Waka: 
“jan lawa o! o pana e ken tawa kulupu Lanu 
mi!”. jan lawa li toki e ni: “a! sina ken ala 
lon ma tomo ni! mi pana ala e ken tawa 
kulupu sina la, sina pali e seme?”. jan 
Tenaka li toki e ni: “sina pana ala e ken 
tawa kulupu mi la mi utala e sina”. jan lawa 
li toki e ni: “utala la, mi nanpa wan. tenpo 
pini weka la, mama mi li anpa e sina!”. jan 
Tenaka li pilin e ni: “kulupu Waka 

o awen...”. ona li weka tan ma tomo pi 
kulupu Waka li tawa ma tomo Noko. ona 

li kama li toki e ni: “jan ale o! tenpo pini 
poka la, mi toki tawa jan lawa pi kulupu 
Waka. sina wile ala wile e ken e wawa? sina 
wile lawa e ma suli anu seme? sina wile e ni 
la, o kute e mi”. jan ale li wile e ni. ni la ona 
li pini pali li open kute. jan Tenaka li toki 

e ni: “kulupu Waka li pilin wawa mute, taso 
ma tomo ona la jan li pali e tomo kepeken 
kasi taso. mi mute li ken seli e tomo ale!”. 
jan li toki e ni kepeken kalama mute: “mi 
wile e ni! o moli e jan ale pi kulupu Waka!”. 


jan Tenaka li kama jan lawa pi kulupu utala 
sin ni. tenpo suno kama la, kulupu utala 

li open tawa ma tomo pi kulupu Waka. ona 
li kama lon ma tomo li kama sona e ni: ma 
tomo la, seli li lon! kulupu utala la, jan pi 
mute lili li toki e ni: “pona a! mi wile ala 
pali. mi pilin pona tan ni: mi mute li ken 
lukin e ni: jan ale pi kulupu Waka li moli”. 
taso jan Tenaka li toki e ni: “kulupu utala o! 
mi lawa e sina la, o kute e mi. ma tomo ni 
la, seli li ken moli e jan ale. mi sona e ni: 
kulupu Waka li ike tawa sina, taso ona li jan 
sama mi mute. mi mute o pana e pali tawa 
ni: ona li moli ala”. ni la, kulupu utala 

li lanpan< e telo tan linja telo li tawa pana 

e telo tawa ma tomo. kulupu utala li kama 
lon ma tomo la, jan mute li toki e ni: 

“seme a? jan pi kulupu Lanu li wile ala 

e moli mi? nasa a”. tenpo kama lili la, seli 
ale li weka tan pali pi kulupu utala. taso, 
kulupu utala en kulupu Waka li kama sona 
e ni: tenpo seli la, jan lawa pi kulupu Waka 
li lape lon tomo ona li pali ala! jan pi kulupu 
tu li toki e ni: “o moli e jan lawa! ona li ike 
mute!”. kulupu tu li tawa tomo suli pi jan 
lawa li open e lupa. jan utala pi jan lawa 

li pilin monsuta* mute tan ni: ona li ken ala 
utala e kulupu suli ni! jan li kama lon => 

tomo pi jan lawa li toki e ni: “sina ike a! sina 
o moli! o toki e toki pini sina!”. jan lawa 

li lukin e kulupu ni li toki e ni: “a! jan pi 
mani ala o! o lon ala tomo ni, sina ken jaki 
eona”. toki ni li jaki mute la, jan meli wan 

li pana e ilo kipisi lon sijelo pi jan lawa. jan 
mute li lukin e ni li toki e ni kepeken kalama 
wawa: “wawa! jan lawa li moli!”. 


jan meli li pini utala la, ona ale li lukin 

e lawa ona: ona li jan Tenaka! jan mute 

li pilin e wawa tan moli pi jan lawa li toki 

e ni: “jan Tenaka o! sina o kama jan lawa 
sin!”. jan ale li toki e ni: “jan Tenaka li jan 
lawa sin pi kulupu Waka li jan lawa sin pi 
kulupu Lanu!”. jan li lanpan? e sike pi kiwen 
mani pi jan lawa moli li pana e ona tawa 
lawa pi jan Tenaka. jan Tenaka li weka tan 
tomo suli li tawa ma tomo li toki e ni: “jan pi 
kulupu Waka o! mi wile kama jan lawa sina, 
taso kulupu Lanu o ken lon ma ale!”. jan 

li toki e ni: “tenpo ale la, mi mute li wile 

e ni, taso jan lawa pi tenpo pini li wile ala”. 
jan Tenaka li kama sona e ni la, ona li toki 

e ni: “sina pona mute a! mi ken kama jan 
lawa sina!”. kulupu Waka li toki e ni: “pona 
la jan lawa sin li sina! jan lawa ante li ike 
mute tawa mi a!”. 


tenpo suno kama poka la, jan Tenaka 

li weka tan ma tomo pi kulupu Waka li tawa 
ma tomo Noko. ona li kama li toki e ni tawa 
jan ale: “o kute e mi! mi en kulupu utala 

li moli e jan lawa pi kulupu Waka”. kalama 
wawa pi pilin pona li lon. kalama li weka la, 
ona li awen toki: “mi kama jan lawa ona!”. 
jan ale pi kulupu Lanu li toki e ni: “jan 
Tenaka o! o kama jan lawa mi kin!”. ni la, 
jan Tenaka li kama jan lawa pi kulupu tu. 
tenpo kama la, jan mute pi kulupu Lanu 

li weka tan ma tomo Noko li open lon ma 
ante. kin la, jan mute pi kulupu Lanu 


en jan mute pi kulupu Waka li open olin 
li mama e jan sin pi kulupu tu. 


taso, jan Tenaka li kama majuna*.… kin la, 
sijelo ona li kama pakala. tenpo suno wan 
la, ona li kama ken ala weka tan supa lape 

li kama wile e misikeke?, taso ona li wile ala 
moku e ona. ona li toki e ni: “mi majuna. 
taso, ma ni li tawa jan sin. mi o weka tan 
ma ni. mi sona ala e ni: jan seme o kama 
jan lawa sin. mi wile taso e ni: jan sin 

li pona tawa lawa la, jan lawa sin li jan sin”. 
tenpo kama lili la, ona li moli. jan mute 

li kama sona e ni la ona li pana e telo tan 
oko ona li pilin pakala mute li ken ala pali 
tan ni: jan Tenaka li pona tawa ona. jan 

li ma e sijelo ona lon lupa suli lon ma tomo 
Noko. kiwen moli ona la sitelen ni li lon: 
“anpa pi kiwen ni la, jan Tenaka li awen. 
ona li lawa pona e kulupu Lanu e kulupu 
Waka. ona li sewi tawa kulupu tu li weka 

e ike lon poka ona”. I 


3 misikeke li ken pona 


1 jan li pilin monsuta la 
ona li pilin ike mute e sijelo li ken weka 


li pilin wawa ala e moli 


2 jan li lanpan e ijo la “jan li majuna la ona 


jan li kamajo e ijo li kama lon tenpo pini 


weka a 


olin pi ken ala 


tan jan Lapate 

pilin olin 
en pilin utala 


tan jan Lapate 


mi toki e ijo wan lili tawa sina mi pilin olin li pilin utala kin. tan seme a? sina wile sona. 


la, ma ni li ken kama pini a! mi sona ala; taso lon la mi pilin ni, li wile moli. 


toki linja tu 
tan jan Ke Tami 


=» ni li toki tu. taso nimi ale pi ona tu li sama. 


linja lawa mi li awen kama ante. 
ona li lon ala lawa mi 

li weka lon tenpo kama. 

ken la linja mi li sama tenpo. 


pini ona li awen kama. 


kule linja li pimeja. 

taso ni kin li lon tenpo ni taso. 
tenpo li ante e ijo la 

pimeja pi linja mi li awen kama walo 


li lon ala tenpo kama. 


lawa mi li kiwen sike lon sewi. 
sijelo li jo e linja mute. 
ona li pona li awen 


e selo mi anpa e lawa mi ala. 
linja mi li ko. 
lon lawa mi la ona li kama ala. 


weka ona li ike ala tawa mi. 


linja mi li awen kama. 

ante ona li lon ala. 

lawa mi li weka lon tenpo kama ken la 
linja mi li sama tenpo pini. 


ona li awen kama. 


kule linja li pimeja taso. 
ni kin li lon tenpo ni. 
taso tenpo li ante e ijo la 
pimeja pi linja mi li awen. 


kama walo li lon ala tenpo kama. 


lawa mi li kiwen sike lon sewi sijelo 
li jo e linja. 
mute ona li pona li awen e selo. 


mi anpa e lawa mi ala. 


linja mi li ko lon lawa. 
mi la ona li kama ala weka. 


ona li ike ala tawa mi. I 


14 - musi 


musi linja 
Tapatan 


musi Tapatan li pona mute. ona li tan ma 
Pilipina, taso ona li jo e nimi mute li tan ma 
mute. nimi Tapatan li pona tan ni: ona 

li nimi pi kalama pona! jan lili en jan suli 

li ken musi e musi ni. 


o pali e musi 

sina wile musi la o kama jo e lipu. lipu la 

o sitelen e sike luka tu tu. o sitelen kin 

e linja. pini la o kama jo e mani sike luka tu 
anu sike ante. sike ni o jo e kule tu. 


nasin musi 

jan tu li musi. ona li utala. jan nanpa wan 

li pana e sike nanpa wan ona. jan nanpa tu 
li pana e sike nanpa wan ona. sike ale li lon 
lipu la sina ken tawa e sike sina. sike li ken 
taso tawa ma pi sike ala li ken taso tawa ma 
poka. sike tu wan sina li lon linja wan la 
sina wawa lon musi! 


nasin ante 

nasin mute li lon tan ni: musi li lon ma 
mute. ma mute la sina ken tawa e sike tawa 
ma pi poka ala. jan Asiwi lon ma Mewika la 


tan jan Alonola 


musi Pikalija (Picaria) li sama musi 
Tapatan. taso sike luka luka tu wan li lon. 
sike tu tu namako! ma Kana la lipu pi musi 
Asi (Achi) li sama musi Tapatan. taso jan 
li jo e sike tu tu. musi Tapatan la ona li jo 
taso e sike tu wan. 


musi linja ni li ken suli. musi linja suli 

li kama lon tenpo pini mute. ona li tan ma 
Masu. taso mi sona ala e nimi ona. ni la mi 
kepeken e nimi Melelu tan toki Lasina 
(Merellus “musi supa”). 


musi Melelu la sike mute tu tu li lon lipu. 
jan tu li musi. jan musi li jo e sike luka tu tu. 
sike mute en linja mute li lon a! jan li wile 

e sike tu wan lon linja wan. ni la ona li ken 
weka e sike tan jan ante. open la sike li ken 
taso tawa ma poka. jan wan li jo e sike tu 
wan taso la sike li ken tawa ma ale pi sike 
ala. jan wan li jo e sike tu taso anu li ken ala 
tawa kepeken sike la musi li pini. 


musi ni li pona tawa sina la o musi lon poka 
pi jan pona. E 


seme li mi 


tan jan Alonola 


= makasi en telo en ma ko la 
mi tawa kepeken noka ala 
mi moku e pipi e soweli 


kepeken uta suli mi 


mi weka e selo pi sin ala 
mi jo ala e kute lon lawa 
taso mi pilin e kalama 


kepeken sijelo mi a 


sitelen mi li lon misikeke 
mi tawa sike la ni li ike 
mi ken pana e telo pakala 


mi tawa linja la ni li pona 

kije- 
tesan- 
takalu o 


tan jan Ke Tami 


G Hello! You’re looking at lipu tenpo, a magazine written in Toki 
Pona. Maybe you’re new and want to know more about this lan- 
guage. Great! This page might answer some of your questions. 


What is Toki Pona? 
Toki Pona is an elegant minimal language. It was created by the 
Canadian linguist Sonja Lang in 2001. It has only got 14 letters 
and about 130 words. 


Why would | learn Toki Pona? 

Despite how tiny the language is, it is still possible to describe 
any concept with it. This might fascinate you. Maybe you jus 
want to take a break from the complex world we live in. Or 
perhaps you just want to talk to your friends without others 
knowing what you're saying. 


How can | learn Toki Pona, and where can | use it? 
There is the official book: Toki Pona: The Language of Good by 
Sonja Lang, and there's a Toki Pona Dictionary too. There are 
also free online courses. You can find more information on 
tokipona.org, as well as on our own website: liputenpo.org. J 

